

**Кеменің немесе жасалып жатқан кеменің ипотекасын мемлекеттік тіркеу туралы ақпарат беру ережесін бекіту туралы**

***Күшін жойған***

Қазақстан Республикасы Үкіметінің 2003 жылғы 17 сәуірдегі N 368 қаулысы. Күші жойылды - Қазақстан Республикасы Үкіметінің 2017 жылғы 13 наурыздағы № 116 қаулысымен.

      Ескерту. Күші жойылды – ҚР Үкіметінің 13.03.2017 № 116 (алғашқы ресми жарияланған күнінен бастап қолданысқа енгізіледі) қаулысымен.  
      РҚАО-ның ескертпесі!  
      ҚР мемлекеттік басқару деңгейлері арасындағы өкілеттіктердің аражігін ажырату мәселелері бойынша 2014 жылғы 29 қыркүйектегі № 239-V ҚРЗ Заңына сәйкес ҚР Инвестициялар және даму министрінің 2016 жылғы 19 қыркүйектегі № 676 бұйрығы.  
      Ескерту. Тақырып жаңа редакцияда - ҚР Үкіметінің 2011.07.22. N 846 (алғашқы рет ресми жарияланған күнінен бастап күнтізбелік он күн өткен соң қолданысқа енгізіледі) қаулысымен.

       Қазақстан Республикасының "Сауда мақсатында теңiзде жүзу туралы" 2002 жылғы 17 қаңтардағы және "Iшкi су көлiгi туралы" 2004 жылғы 6 шілдедегі заңдарына сәйкес Қазақстан Республикасының Үкiметi қаулы етеді:

      Ескерту. Кіріспеге өзгерту енгізілді - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi), 2011.07.22. N 846 (алғашқы рет ресми жарияланған күнінен бастап күнтізбелік он күн өткен соң қолданысқа енгізіледі) қаулыларымен.

      1. <\*>

      Ескерту. 1-тармақ алынып тасталды - ҚР Үкіметінің 2007.04.24. N 325 (алғаш рет ресми жарияланған күнiнен бастап қолданысқа енгiзіледi) қаулысымен .

      2. Қоса берiлiп отырған Кеменiң немесе жасалып жатқан кеменiң ипотекасын мемлекеттік тiркеу туралы ақпарат беру ережесi бекітiлсiн.

      Ескерту. 2-тармаққа өзгерту енгізілді - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi) қаулысымен .

      3. Осы қаулы ресми жарияланған күнiнен бастап күшiне енедi.

|  |  |
| --- | --- |
| Қазақстан Республикасының Премьер-Министрі |  |

|  |  |
| --- | --- |
|  | Қазақстан Республикасы Үкiметiнің 2003 жылғы 17 сәуірдегі N 368 қаулысымен бекiтiлген |

**Кеменiң немесе жасалып жатқан кеменiң ипотекасын мемлекеттік тiркеу туралы ақпарат беру ережесi**

      Ескерту. Тақырыптағы және мәтiндегi "тiркеу" деген сөз "мемлекеттiк тiркеу" деген сөздермен ауыстырылды - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi) қаулысымен .

**1. Жалпы ережелер**

      1. Осы Кеменің немесе жасалып жатқан кеменiң ипотекасын мемлекеттік тiркеу туралы ақпарат беру ережесi Қазақстан Республикасының "Сауда мақсатында теңiзде жүзу туралы" 2002 жылғы 17 қаңтардағы және "Iшкi су көлiгi туралы" 2004 жылғы 6 шiлдедегi заңдарына сәйкес әзiрлендi және кеменің немесе жасалып жатқан кеменің ипотекасын мемлекеттiк тiркеу туралы ақпарат беру тәртiбiн айқындайды.

      Ескерту. 1-тармақ жаңа редакцияда - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi) қаулысымен .

      2. Кеменің немесе жасалып жатқан кеменiң ипотекасын мемлекеттік тiркеудi кемелердi мемлекеттiк тiркеу органы (бұдан әрi - тiркеушi орган) осы кеме тiркелген Қазақстан Республикасының кемелер тiзiлiмiне тиiстi жазба енгiзу жолымен жүзеге асырады.

      Ескерту. 2-тармақ жаңа редакцияда - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi) қаулысымен .

**2. Кеменiң немесе жасалып жатқан кеменiң ипотекасын тiркеу туралы ақпарат беру тәртiбi**

      3. Кеменің немесе жасалып жатқан кеменің ипотекасын тiркеу туралы мәлiметтер барлық заңды және жеке тұлғалар үшiн ашық болып табылады.

      4. Заңды немесе жеке тұлғаның еркін нысандағы өтініші бойынша тіркеуші орган ол берілген сәттен бастап бес жұмыс күні ішінде кеме тіркелген Қазақстан Республикасының кемелер тізілімінен үзінді көшірме немесе көшірме нысанында ақпарат береді. Бұл ретте үзінді көшірме:

      1) ипотека туралы мәлiметтер үзiндi көшiрме берiлген күннің алдындағы жұмыс күнiнiң аяғында берiлгенiне сiлтеменi қамтуы;

      2) тiркеушi органның уәкілеттi лауазымды тұлғасының қолы қойылуы және тiркеушi органның мөрiмен куәландырылуы тиiс.

      Ескерту. 4-тармаққа өзгерістер енгізілді - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi), 2011.07.22. N 846 (алғашқы рет ресми жарияланған күнінен бастап күнтізбелік он күн өткен соң қолданысқа енгізіледі); 12.03.2014 № 229 (алғашқы ресми жарияланған күнінен кейін күнтiзбелiк он күн өткен соң қолданысқа енгiзiледi) қаулыларымен.

       5. Кеменің немесе жасалып жатқан кеменiң ипотекасын тiркеу туралы ақпарат өтеусiз берiледi.

      6. Сол немесе өзге кемеге немесе жасалып жатқан кемеге қатысты ипотека туралы қандай да бiр жазбалар болмаған жағдайда үзiндi көшiрмеде осыған тиiстi сiлтеме болуы тиiс.

|  |  |
| --- | --- |
|  | Қазақстан Республикасы Yкiметінің 2003 жылғы 17 сәуiрдегi N 368 қаулысына қосымша |

      Ескерту. Қосымша жаңа редакцияда - ҚР Үкіметінің 2005.10.23. N 1068 (алғаш рет ресми жарияланған күнiнен бастап қолданысқа енгiзіледi) қаулысымен .

      Кеменiң немесе жасалып жатқан кеменiң ипотекасын

      мемлекеттік тiркеу үшін алым ставкалары

      Кеменiң немесе жасалып жатқан кеменiң ипотекасын мемлекеттік тiркеу үшiн алым ставкасы мыналарды құрайды:

      1) жеке тұлғалар үшiн - тиiстi қаржы жылына арналған республикалық бюджет туралы Қазақстан Республикасының заңымен белгiленген бiр айлық есептiк көрсеткiш;

      2) заңды тұлғалар үшiн - тиiстi қаржы жылына арналған республикалық бюджет туралы Қазақстан Республикасының заңымен белгiленген бес еселенген айлық есептiк көрсеткiш.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК